Provincia (Fínsko)

Provincia () bola do roku 2009 vo Fínsku najväčšia samostatná administratívna jednotka. Fínsko sa pred ich zrušením delilo na 6 provincií:
 Južné Fínsko
 Západné Fínsko
 Východné Fínsko
 Oulu
 Laponsko
 Ålandy

Úrady provincií zastupovali centrálnu výkonnú moc. Systém provincií bol zavedený už roku 1634, ale v roku 1997 bol radikálne zmenený. Počet provincií sa zmenšil z 12 na 6. To z provincií urobilo čisto administratívne jednotky, pretože ich hranice už nerešpektovali jazykové a kultúrne rozdiely.

Každá provincia bola vedená predsedom ("zemským pánom" - maaherra, landshövding), ktorého vymenoval prezident na návrh vlády. Predseda bol hlavou provinciálneho úradu (lääninhallitus, länsstyrelse), ktorý zastupoval miestne úrady na siedmich ministerstvách v nasledujúcich oblastiach:
 sociálne služby a zdravotníctvo
 školstvo a kultúra
 polícia
 záchranné služby
 doprava
 obchodnú súťaž a spotrebiteľské záležitosti
 súdnictvo

Úrady spadajúce pod provinciálny úrad boli registračný úrad (maistraatti, magistrat) a miestne okrsky (kihlakunta, härad), okrsky boli pre políciu, výber daní a štátne zastupiteľsvo.

Provincia Názov provincie vo fínčineNázov provincie v švédčineSprávne sídloRozloha [km²]Počet obyvateľov[tis. obyv.] Južné Fínsko  Etelä-Suomen lääni  Södra Finlands län  Hämeenlinna  34 378  2095,416 Západné Fínsko  Länsi-Suomen lääni  Västra Finlands län  Turku  74 185  1869,597 Východné Fínsko  Itä-Suomen lääni  Östra Finlands län  Mikkeli  48 727  588,106 Oulu  Oulun lääni  Uleåborgs län  Oulu  57 000  456,000 Laponsko  Lapin lääni  Lapplands län  Rovaniemi  98 946  184,145  Ålandy  Ahvenanmaan lääni  Ålands län  Mariehamn  06 784  26,530

Kategória:Geografia Fínska